EkBass/fiwiki-20250220-pages-articles huggingface dataset:
Flint (Michigan)

Flint on kaupunki Yhdysvaltojen osavaltiossa Michiganissa. Vuoden 2011 väestönlaskennassa kaupungissa oli 102 434 asukasta. Flint sijaitsee Flint- joen varrella 106 kilometrin päässä Detroitista. Kaupunki on tunnettu General Motorsin syntypaikkana. Nykyisin kaupunki tunnetaan korkeasta rikollisuudestaan ja sitä pidetään yhtenä Yhdysvaltain vaarallisimmista kaupungeista. 1930-1970-luvuilla Flint oli yksi nopeasti kasvavista ja kukoistavista Yhdysvaltain autoteollisuuden keskuksista. Vielä vuonna 1978 General Motors (GM) työllisti 78 000 flintiläistä. Tilanne muuttui 1980-luvulla, kun GM alkoi ulkoistamaan tuotantoaan Yhdysvaltojen ulkopuolelle ja sulkemaan tehtaitaan Flintissä. Vuonna 2006 GM työllisti enää vain 8000 asukasta kaupungissa. Kaupungin ongelmaksi tuli valtava työttömyys ja sen väkiluku alkoi pienentyä nopeasti. Monilla asukkailla ei taas ole ollut varaa muuttaa pois. Vuoden 2016 Yhdysvaltain väestölaskennan mukaan 41 prosenttia Flintin asukkaista elää köyhyysrajan alapuolella ja kaupungin keskivertotalouden ansiot ovat yli puolet pienemmät kansalliseen keskiarvoon verrattuna. Lisäksi köyhtyvä kaupunginhallinto joutui lakkauttamaan suuren osan poliisiviroista. Työttömyyden, köyhyyden ja riittämättömän lainvalvonnan seurauksena kaupunkiin tuli huume- ja rikollisuusongelma. 2000-luvulla Flint alkoi nousta rikollisuustilastoissa ja nykyään sitä pidetään yhtenä Yhdysvaltojen vaarallisimmisista kaupungeista.The 25 Most Dangerous Cities In America businessinsider.com 13.6.2013, How Flint, Michigan, became one of the most dangerous cities in America businessinsider.com 17.1.2016, Flint is the most dangerous city in America - but it has nothing to do with the water crisis Independent.co.uk 17.1.2016. Viitattu 9.5.2018 2011 Michiganin osavaltio otti haltuunsa kaupungin taloudenpidon. 2010-luvulla Flintissä oli vesikriisi, kun juomaveden lyijypitoisuus nousi vaarallisen korkeaksi. Kaupunki ilmoitti 2012 uuden vesiputken rakentamisesta toimittamaan vettä Hudsonjärvestä kaupungin käyttöön. Tarkoituksena oli vähentää kustannuksia eroamalla Deitroitin vesi- ja viemärilaitoksen (DWSD) palveluista. Vuonna 2014 vesiputken ollessa rakenteilla vettä alettiin ottaa väliaikaisesti Flintjoesta. Uusi vesi, jota ei ollut asianmukaisesti käsitelty, alkoi syövyttää vanhoja rauta- ja lyijyputkia. Vuonna 2014 vesi oli kahteen kertaan kolibakteerin saastuttamaa. Vuonna 2015 EPA:n ja Virginia Techin testit paljastivat korkeat lyijypitoisuudet. Kaupunginvaltuusto päätti välittömästi siirtyä takaisin Detroitin vesilaitoksen veteen. Kuitenkin osavaltion asettama hallintomies kumosi päätöksen kustannuksia nostavana, mikä viivästytti päätöksen toteuttamista maaliskuusta lokakuuhun 2015.https://edition.cnn.com/2016/03/04/us/flint-water-crisis-fast- facts/index.html ==Lue myös== * Roger ja minä, Flintissä syntyneen dokumenttielokuvantekijä Michael Mooren ohjaama vuoden 1989 elokuva, joka kertoo Flintiin syntyneestä ahdingosta General Motorsin tekemien lakkauttamisten jälkeen. ==Lähteet== ==Aiheesta muualla== Luokka:Michiganin kaupungit
Hätä-Miikka

Miikka Niiranen (s. 1988), taiteilijanimeltään Hätä-Miikka, on suomalainen rap-muusikko. Hänet tunnetaan erityisesti Gasellit-yhtyeestä, joka on julkaissut kuusi albumia. Hätä-Miikka on julkaissut yhden sooloalbumin: Persaukinen ystäväsi vuonna 2015. Helsingissä asuva Niiranen on koulutukseltaan lastentarhanopettaja (kasvatustieteen kandidaatin tutkinto). Hän on työskennellyt opettajana sekä juontajana Bassoradiossa. Vuonna 2017 hän julkaisi yhdessä Gasellit-muusikko Pekka Salmisen kanssa graffitiaiheisen romaanin Sä maksat. Niiranen asuu Helsingissä. Hätä-Miikka osallistui Vain elämää -tv-ohjelman 14. tuotantokaudelle, joka esitettiin Nelosella syksyllä 2023. == Soolotuotanto == * Haikeat sävelet (EP, nimellä Zen-Miikka, omakustanne, 2011) * Persaukinen ystäväsi (Johanna Kustannus, 2015) == Vierailevana artistina == Artisti Kappale Albumilta Muut vierailijat Vuosi JVG "Jobeissa" jvg.fi 2012 Sini Sabotage "Sun ralli" 22 m² 2013 Jeijjo & Nupi "Hävityksen kauhistus" NeO Olarista Jodarok 2014 DJ Ibusal + Lobo "Khyä!" Olympos 2015 Tantr Slangrr "Suvilahti sessio" Molotonon Cocktail 2 K.V.N & Eräkoira 2015 Mahti-Ile "Kadonneiden perään" Mahti-Ile EP Tohtori Käärme 2015 Tippa-T "Mitä sä haluut" White 2015 Villi kortti "Mitali" Single Tommy Lindgren, Särre, Grasias 2017 Vinttikoira Sugamama Reviiri 2018 Nelli Milan Nuori ja nälkänen Single 2019 == Lähteet == Luokka:Vuonna 1988 syntyneet Luokka:Suomalaiset hip hop -artistit Luokka:Gasellit (yhtye) Luokka:Elävät henkilöt
Suomujoki

Suomujoki on Luttojoen eteläinen sivujoki Sodankylässä Lapissa. Joki saa alunsa läheltä Kiilopäätä Saariselän tunturialueella ja virtaa sieltä koilliseen kunnes yhtyy Luttojokeen lähellä Raja-Joosepin rajavartioasemaa. Joki kuuluu pääosin Urho Kekkosen kansallispuistoon ja on osa Venäjän puolelle jatkuvaa Tuulomajoen vesistöä. ==Lähteet== Luokka:Sodankylän joet Luokka:Tuulomajoen vesistö
QF 12 naulan 18 cwt -laivatykki

12 naulan 18 cwt QF-laivatykki oli kolmen tuuman (76 mm) laivatykki, joka oli palveluskäytössä ensimmäisessä maailmansodassa. Tykin valmistaja oli Elswick Ordnance Company ja sitä käytettiin Britannian kuninkaallisen laivaston aluksissa. Britanniassa 12 naulaa viittasi ammuksen painoon, joka todellisuudessa oli 12,5 naulaa eli 5,7 kg, ja merkintä 18 cwt (massa ilmoitettuna brittiläisinä paunoina 18 x 112 naulaa = 2016 naulaa eli 914 kg) putken ja lukon yhteispainoon, mitä käytettiin tietona erottamaan tykki muista 12 naulan tykeistä. == Britannian kuninkaallinen laivasto == Tykit asennettiin seuraaviin aluksiin: *HMS Dreadnought *kolmeen viimeiseen King Edward VII -luokan taistelulaivaan *Lord Nelson -luokan taistelulaivoihin *Minotaur- luokan panssariristeilijöihin Ne korvattiin vuodesta 1909 alkaen raskaiden alusten orpedoveneiden torjunta-aseina tehokkaammilla neljän tuuman tykeillä. Ensimmäisen maailmansodan aikana HMS Kentin 12 naulan tykit siirrettiin 10. helmikuuta 1910 maihin ja ne osallistuivat Itä-Afrikan taisteluihin. Tykeistä muodostettiin merijalkaväen 9. kenttätykistöpatteri ja niiden kuljettamiseen käytettiin kuorma-autoja. == Ampumatarvikkeet == Tykki käytti 12,5 naulan kolmen tuuman kranaatteja kuin muutkin brittiläiset 12 naulan tykit, mutta ne käyttivät omia suurempia hylsyjä mahdollistaen suuremman ajoaineen käyttämisen. 2 lb 12 oz (1,25 kg) kordiittipanos Mk II, 1914 Yleiskranaatti Mk II Pikriinihappotäytteinen Mk II- & Mk III -kranaatti Pikriinihappotäytteinen Mk IV -kranaatti valojuovalla, 1914 Shrapnellikranaatti Mk IX, 1918 == Lähteet == * Luokka:Laivatykit
Harjoittelu

Harjoittelu on jonkin asian opettelemista tekemällä sitä toistuvasti. Tutkimusten mukaan harjoittelun määrällä ja laadulla on ratkaiseva merkitys monien taitojen kehittämisessä korkealle tasolle. Synnynnäiset ominaisuudet kuten älykkyysosamäärä ovat paljon harjoittelua vähemmän merkittäviä. Harjoittelun merkitys on todettu esimerkiksi kirurgian, näyttelemisen, shakin, kirjoittamisen, tietokoneohjelmoinnin, baletin, musiikin, lentämisen ja palomiestaitojen kohdalla. Harjoittelun on todettu olevan tehokkainta silloin kun se on harkittua eli kun harjoittelija keskittyy harjoitukseen ja haastaa itsensä siirtymällä pois mukavuusalueeltaan eli yrittämällä asioita, joita hän ei vielä osaa. Tällöin harjoittelu muuttuu epämukavaksi ja vaatii korkeaa motivaatiota ja uhrausten tekemistä. Harjoituksesta ei ole havaittu olevan samanlaista hyötyä silloin kun harjoittelija vain toistaa jo osaamiaan asioita. Kehittymisen edellytyksiin kuuluu myös oman suorituksen arviointi ja mittaaminen. Monilla aloilla suorituksen laadun mittaamisen vaikeus vaikeuttaa myös harjoittelua, sillä harjoittelun tavoite on silloin vaikea määritellä. Kaikilla aloilla ei todellisen elämän tilanteita myöskään voi realistisesti simuloida harjoitustilanteessa. Edistymisen edellytys on lisäksi omaan kehitystasoon sopivan kouluttajan avun saaminen. Kouluttajalta harjoittelija saa palautetta, jonka pohjalta hän voi keskittyä harjoittelussaan virheidensä korjaamiseen. Noustuaan huipulle henkilö pystyy jo usein valmentamaan itseään. Eri alojen asiantuntijoiden, kuten urheilijoiden ja muusikoiden, on todettu tekevän tiukkaa keskittymistä vaativia harjoituksia yleensä korkeintaan neljä tai viisi tuntia päivässä. Eri aloilla huipulle päässeitä yksilöitä yhdistää tutkimusten mukaan se, että he ovat harjoitelleet intensiivisesti ja omistautuneiden opettajien johdolla, ja he ovat saaneet kehityksensä vuosina myös perheensä tuen. Tutkimusten mukaan kansainväliselle huipulle pääseminen vaatii nykyisin kymmenen vuoden tai 10 000 tunnin intensiivistä harjoittelua. Muusikot nousevat kansainväliselle huipulle vasta 15–25 vuoden harjoittelun jälkeen. Harkittu harjoittelu on myös aloitettava varhaisella iällä. Harjoittelun vaikutuksen taitoihin on havaittu heikentyvän koulutuksen jälkeen, kun ihminen siirtyy työelämään tekemään rutiininomaisia työtehtäviä. ==Lähteet== Luokka:Oppiminen
Reuter (suku)

Reuter [röitär] on suomalainen sivistyssuku, josta on tullut paljon professoreita. Suvun kantaisä on Ruotsista – luultavasti Uumajasta – Oravaisiin Kimon ruukin kirjanpitäjäksi muuttanut Johan Reuter (1753–1811). Hän saattoi olla sukua 1600-luvulla eläneille, Pälkäneellä syntyneille veljeksille Daniel ja Samuel Larsinpoika Reuterille, jotka toimivat molemmat kirkkoherroina. Tästä ei kuitenkaan ole varmuutta. Myöhemmät Reuter-suvun kuuluisat sukuhaarat ovat Johan Reuterin pojan, Johan Fredrik Reuterin (1783–1855) ja tämän von Essen -sukuisen vaimon Gustafva Elisabetin jälkeläisiä. ==Jäseniä== *Johan Fredrik Reuter (1783–1855), kirjanpitäjä ** Ernst Odert Reuter (1815–1890), pappi ja kirjailija, J. F. Reuterin poika *** Ossian Reuter (1844–1908), sanomalehtien toimittaja, E. O. Reuterin poika *** Jonatan Reuter (1859–1947), ammattiopetuksen kehittäjä, kirjailija ja runoilija, E. O. Reuterin poika **** Einar Reuter (1881–1968), taiteilija, Jonatan Reuterin veljenpoika ** Leontine Castrén, o.s. Reuter, (1817–1895), herännäisyysliikkeen vaikuttaja, J. F. Reuterin tytär ** Edvin Titus Feodor Reuter (1824–1899), lyseon rehtori, J. F. Reuterin poika *** Odo Reuter (1850–1913), eläintieteilijä, professori, E. T. F. Reuterin poika *** Arno Reuter (1861–1924), Suomen talousseuran sihteeri, E. T. F. Reuterin poika *** J. N. Reuter (1863–1937), kielitieteen professori, sortovuosien vastarintamies, E. T: F. Reuterin poika *** Enzio Reuter (1867–1951), eläintieteen professori, E. T. F. Reuterin poika, Helena Reuterin puoliso **** Ole Reuter (1906–2003), kielitieteilijä, professori, Enzio Reuterin poika ***** Mikael Reuter (s. 1943), kielitieteilijä, kirjailija, Ole Reuterin poika ****** Andrea Reuter (s. 1978), elokuvakriitikko, Mikael Reuterin tytär ****** Tom Reuter (s. 1936), eläintieteen professori, Ole Reuterin veljenpoika ******* Martina Reuter (s. 1962), filosofi, Tom Reuterin tytär ;Aakkosjärjestyksessä *Andrea Reuter (s. 1978), elokuvakriitikko, Mikael Reuterin tytär *Arno Reuter (1861–1925), Suomen talousseuran sihteeri, E. T. F. Reuterin poika *Edvin Titus Feodor Reuter (1824–1899), lyseonrehtori, J. F. Reuterin poika *Einar Reuter (1881–1968), taiteilija, Jonatan Reuterin veljenpoika *Enzio Reuter (1867–1951), eläintieteen professori, E. T. F. Reuterin poika, Helena Reuterin puoliso *J. N. Reuter (1863–1937), kielitieteen professori, sortovuosien vastarintamies, E. T. F. Reuterin poika * Johan Reuter (1929–2012), biologi, professori *Jonatan Reuter (1859–1947), ammattiopetuksen kehittäjä, kirjailija, runoilija, Odert Reuterin poika *Martina Reuter (s. 1962), filosofi, Tom Reuterin tytär *Mikael Reuter (s. 1943), kielitieteilijä, kirjailija, Ole Reuterin poika *Odert Reuter (1815–1890), uskonnopettaja, kirjailija, J. F. Reuterin poika *Odo Reuter (1850–1913), eläintieteilijä, professori, E. T. F. Reuterin poika *Ole Reuter (1906–2003), kielitieteilijä, professori, Enzio Reuterin poika *Ossian Reuter (1844–1908), sanomalehtien toimittaja, E. O. Reuterin poika *Tom Reuter (s. 1936), eläintieteen professori, Ole Reuterin veljenpoika ==Lähteet== Luokka:Suomalaiset suvut
Reuter

Reuter on saksalainen sukunimi, joka on muun muassa seuraavilla henkilöillä: *Reuter, suomalainen suku *Andrea Reuter (s. 1978), ruotsinsuomalainen elokuvakriitikko *Anni Reuter, valtiotieteiden tohtori, sosiologi ja historioitsija *Arno Reuter (1861–1925), Suomen talousseuran sihteeri *Bjarne Reuter (s. 1950), tanskalainen kirjailija ja elokuvakäsikirjoittaja *Edvin Titus Feodor Reuter (1824–1899), suomalainen opettaja, rehtori ja lastenlehden toimittaja *Einar Reuter (1881–1968), suomalainen taiteilija *Enzio Reuter (1867–1951), suomalainen eläintieteen professori *Ernst Reuter (1889–1953), saksalainen poliitikko, Berliinin pormestari, jonka mukaan on nimetty Ernst- Reuter-Platz Berliinissä *Ernst Odert Reuter (1815–1890), suomalainen pappi ja kirjailija *Fritz Reuter (1810–1874), saksalainen kirjailija, vankilatuomio valtiopetoksesta *Helena Reuter (1868–1957), suomalainen kirjailija *Hugo Reuter (1870–1955), ruotsalainen pikakirjoituksen kehittäjä *Jenni Reuter (s. 1972), suomalainen arkkitehti *Julio Natanael (J. N.) Reuter (1863–1937), suomalainen kielitieteen professori, sortovuosien vastarintamies *Johan Reuter (1929–2012), suomalainen biologi ja professori *Johan Reuter (s. 1969), tanskalainen ooppera- ja konserttilaulaja *Jonatan Reuter (1859–1947), suomalainen insinööri, opettaja ja kirjailija *Katarina Reuter (s. 1964), suomalainen taidemaalari *Ludwig von Reuter (1869–1943), saksalainen amiraali *Manuel Reuter (s. 1961), saksalainen autourheilija *Martina Reuter (s. 1962), suomalainen filosofi *Mikael Reuter (s. 1943), suomalainen kielitieteilijä *Odo Reuter (1850–1913), suomalainen eläintieteilijä ja professori *Ole Reuter (1906–2003), suomalainen kielitieteilijä ja professori *Ossian Reuter (1844–1908), suomalainen sanomalehtien toimittaja *Paul Julius Reuter (1816–1899), brittiläinen lehtimies, uutistoimisto Reutersin perustaja *Sara Wennerberg-Reuter (1875–1959), ruotsalainen säveltäjä ja urkuri *Sophia Reuter (s. 1971), saksalainen viulisti *Stefan Reuter (s. 1966), saksalainen jalkapalloilija *Suzanne Reuter (s. 1952), ruotsalainen näyttelijä *Tom Reuter (s. 1936), suomalainen eläintieteilijä ja professori
Foresight (1650)

Foresight oli Englannin kuninkaallisen laivaston 40-tykkinen neljännen luokan alus. == Taustaa == Valtioneuvosto esitti 16. marraskuuta 1649 kuuden Elizabethin ja Phoenixin kaltaisen fregatin tilaamista. Amiraalineuvosto vahvisti 4. tammikuuta 1650 kuuden fregatin tilauksen, joista kunkin kustannukset olivat noin 6 puntaa 10 shillinkiä tonnilta. Kaikki alukset nimettiin 16. elokuuta 1650 ja laskettiin vesille ennen vuoden loppua. Kaikkien aseistuksena piti olla 34 tykkiä ja vahvuutena 150 miestä, mikä nostettiin 180 mieheen ja 40-44 tykkiin vuoden 1653 loppuun mennessä ja laskettiin 40 tykkiin ja 140 mieheen vuonna 1660.Winfield, Rif s. 95 == Valmistus == Alus tilattiin 24. joulukuuta 1649 Deptfordin telakalta. Se laskettiin vesille 1650. Valmistuskustannukset olivat 3 393 puntaa eli arvion mukainen, mikäli aluksen uppouma oli 522 tonnia. == Palvelus == Alus otettiin palvelukseen 1650 ensimmäisenä päällikkönään Samuel Howett. Se oli itärannikolla ja kuului marraskuussa Pennin laivueeseen, jonka mukana se siirtyi vuonna 1652 Välimerelle. Alus osallistui 28. syyskuuta 1952 Kentish Knockin taisteluun ja Dungenessin taisteluun 29. joulukuuta. Alus osallistui Portlandin taisteluun 18. helmikuuta 1653 päällikkönään Richard Stayner. Alus kuului 2.-3. kesäkuuta 1653 Gabbardin taistelun keskustassa olleeseen valkoiseen laivueeseen.Winfield, Rif s. 95-96 Vuonna 1677 aluksen tykkien lukumäärä nostettiin 48:aan. Alus oli vuonna 1697 Jamaikalla Charles Richardsin alaisuudessa, kun se määrättiin palaamaan Britteinsaarille myytäväksi. Se haaksirikkoutui 4. heinäkuuta 1698 Kuuban etelärannikolla Jardine Rocksissa.Winfield, Rif s. 96 == Lähteet == * === Viitteet === Luokka:Kuninkaallisen laivaston purjelaivat
Frederick Christian

Frederick William ("Fred") Christian (1877 – 13. maaliskuuta 1941 Reading) oli brittiläinen kriketinpelaaja. Hän kilpaili vuoden 1900 kesäolympialaisissa ja oli siellä mukana voittamassa kultaa Devon & Somerset Wanderers -joukkueen jäsenenä.Fred Christian Biography and Olympic Results | Olympics at Sports-Reference.com == Lähteet == Luokka:Englantilaiset kriketinpelaajat Luokka:Brittiläiset olympiavoittajat Luokka:Vuonna 1877 syntyneet Luokka:Vuonna 1941 kuolleet
Frederick Cuming

Frederick William Cuming (27. toukokuuta 1875 Tiverton, Devon – 22. maaliskuuta 1942 Lontoo) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, jossa hän kuului kultaa voittaneeseen Devon & Somerset Wanderers -joukkueeseen.Frederick Cuming Biography and Olympic Results | Olympics at Sports-Reference.com == Lähteet == Luokka:Englantilaiset kriketinpelaajat Luokka:Brittiläiset olympiavoittajat Luokka:Vuonna 1875 syntyneet Luokka:Vuonna 1942 kuolleet
Arthur Birkett

Arthur Ernest Barrington Birkett (25. lokakuuta 1875 Exeter – 1. huhtikuuta 1941 Hammersmith) oli brittiläinen kriketinpelaaja. Hän kävi Blundell's Schoolia. Hän kilpaili vuoden 1900 kesäolympialaisissa Pariisissa, jossa hän toimi kultaa voittaneen Castle Caryn Devon & Somerset Wanderers -joukkueeseen kapteenina.Arthur Birkett Biography and Olympic Results | Olympics at Sports-Reference.com == Lähteet == Luokka:Englantilaiset kriketinpelaajat Luokka:Brittiläiset olympiavoittajat Luokka:Vuonna 1875 syntyneet Luokka:Vuonna 1941 kuolleet
Nousevan auringon ritarikunta

Nousevan auringon ritarikunta () on japanilainen kunniaritarikunta, jonka perusti keisari Meiji vuonna 1875. Sitä jaetaan tunnustuksena poikkeuksellisista ansioista niin siviileille kuin sotilashenkilöstölle yleensä vuosittain huhtikuussa. Saajan ei tarvitse olla Japanin kansalainen. Nousevan auringon ritarikunta on korkein tunnustus, jonka kansalaiselle voi antaa. Kunnianosoitusta jaetaan kahdeksassa luokassa: * suurristi * kultainen ja hopeinen tähti * kultaiset säteet kaulanauhalla * kultaiset säteet rusetilla * kultaiset ja hopeiset säteet * hopeiset säteet * vihreän keisaripuun lehden mitali * valkoisen keisaripuun lehden mitali == Lähteet == == Aiheesta muualla == Luokka:Japanilaiset ritarikunnat
Harry Corner

Harry Richard Corner (9. heinäkuuta 1874 Taunton, Somerset – 7. kesäkuuta 1938 Radyr, Cardiff) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, jossa hän kuului kultaa voittaneeseen Castle Caryn Devon & Somerset Wanderers -joukkueeseen. Hänet otettiin joukkueeseen vasta viime hetkellä, kun molemmat kilpailevat joukkueet olivat sopineet kahdentoista pelaajan sisällyttämisestä kumpaankin.Harry Corner Biography and Olympic Results | Olympics at Sports-Reference.com Corner kävi Blundell's Schoolia, ja hän liittyi Walesissa villakauppiaiden yritykseen. == Lähteet == Luokka:Englantilaiset kriketinpelaajat Luokka:Brittiläiset olympiavoittajat Luokka:Vuonna 1874 syntyneet Luokka:Vuonna 1938 kuolleet
Tor Hartman

Tor Edvard Torstensson Hartman (4. syyskuuta 1924 Helsinki – 30. joulukuuta 1977) oli suomalainen ruotsin kielellä kirjoittanut runoilija. == Teoksia == * Ofärgat glas. Söderström, Helsingfors 1948 * Apocalypsis animae. Söderström, Helsingfors 1950 == Lähteet == * Luokka:Suomenruotsalaiset kirjailijat Luokka:Vuonna 1924 syntyneet Luokka:Vuonna 1977 kuolleet
Cedar Park Center

Cedar Park Center on urheiluhalli Texasissa. Se on saanut nimensä Cedar Parkin kaupungista, jossa se sijaitsee. Halli on jääkiekon AHL:ssä pelaavan Texas Starsin ja koripallon NBA Development Leaguessa pelaavan Austin Torosin kotiareena. Hallin rakentaminen aloitettiin vuonna 2008, ja sen hinta oli 55 miljoonaa dollaria. Sinne mahtui 6 800 ihmistä urheilutapahtumissa. Virallisesti uusi areena avattiin syyskuussa 2009. Rakennuksen ensimmäinen tapahtuma järjestettiin 25. syyskuuta 2009, jolloin sinne saapui esiintymään artisti George Strait. Hallin ensimmäinen vuokralainen oli jääkiekkoa pelaava AHL-joukkue Texas Stars. ==Tapahtumat== 18\. helmikuuta 2011 areenalla järjestettiin vapaaotteluorganisaatio Strikeforcen ShoMMA-sarjaan kuuluva televisioitu tapahtuma. Sen pääottelussa ottelivat Lyle Beerbohm ja Pat Healy. 31\. tammikuuta 2012 hallissa pelattiin koripallo-ottelu Austin Toros vs. Rio Grande Valley Vipers, jossa erityisenä vieraana olivat eri koulupiirit, kuten Hutto Middle School. ==Lähteet== Luokka:Yhdysvaltain urheiluhallit Luokka:Yhdysvaltain jäähallit Luokka:Texasin rakennukset ja rakennelmat Luokka:Texasin urheilu
Vuohet

VuohetVuohet – Caprinae laji.fi Suomen Lajitietokeskus (suomenkielisten nimien lähde) tai vuohieläimet (Caprinae) on sorkkaeläimiin kuuluvan nautaeläinten eli onttosarvisten heimon (Bovidae) alaheimo. Vuohia esiintyy sekä kotieläiminä että luonnonvaraisina. Yleisimpiä kotieläiminä pidettäviä lajeja ovat lammas ja vuohi. Vuohet kuuluvat märehtijöihin. == Suvut ja lajit == Vuohien alaheimoon on luettu 12 sukua, joissa on yhteensä noin 35 lajia. Suvut on perinteisesti jaoteltu neljän tribuksen (Caprini, Naemorhedini, Ovibovini ja Pantholopini) kesken, mutta vuohien keskinäiset sukulaisuussuhteet ovat sen verran epäselvät, että nykyisin näitä tribuksia ei aina käytetä. Esimerkiksi chiru ei joidenkin tutkijoiden mielestä kuulu lainkaan vuohieläimiin, vaan gasellien alaheimoon Antilopinae tai omaan Pantholopinae-alaheimoonsa.Ultimate Ungulate: Subfamily Caprinae Luettu 15.3.2012 *Vuohet (Caprinae) ** Harjavuohet Ammotragus ***Harjavuohi (Ammotragus lervia) ** Takinit Budorcas ***Takini (Budorcas taxicolor) **Capra ***Länsikaukasianvuohi eli kubaninturi (Capra caucasica) ***Kierteissarvivuohi eli markor (Capra falconeri) ***Besoaarivuohi ja kesyvuohi (Capra hircus) ***Alppivuohi (Capra ibex) ***Nubianvuohi (Capra nubiana) ***Pyreneittenvuohi (Capra pyrenaica) ***Siperianvuohi (Capra sibirica) ***Etiopianvuohi (Capra walie) **Serovit (Capricornis) ***Japaninserovi (Capricornis crispus) ***Capricornis rubidus ***Sumatranserovi (Capricornis sumatraensis) ****Capricornis sumatraensis thar ***Taiwaninserovi (Capricornis swinhoei) **Tarit eli puolivuohet (Hemitragus) ***Intiantari (Hemitragus hylocrius) ***Arabiantari (Hemitragus jayakari) ***Himalajantari (Hemitragus jemlahicus) **Goraalit (Naemorhedus) ***Himalajangoraali (Naemorhedus baileyi) ***Kiinangoraali (Naemorhedus caudatus) ***Goraali (Naemorhedus goral) ***Naemorhedus griseus ** Lumivuohet Oreamnos ***Lumivuohi (Oreamnos americanus) ** Myskihärät Ovibos ***Myskihärkä (Ovibos moschatus) **Lampaat (Ovis) ***Argaali (Ovis ammon) ***Mufloni ja kesylammas (Ovis aries) ***Amerikanlammas (Ovis canadensis) ***Alaskanlammas (Ovis dalli) ***Siperianlammas (Ovis nivicola) ** Chirut Pantholops ***Chiru eli tiibetinantilooppi (Pantholops hodgsonii) **Baraalit (Pseudois) ***Baraali (Pseudois nayaur) ***Jangtsenbaraali (Pseudois schaeferi) **Gemssit (Rupicapra) ***Pyreneittengemssi (Rupicapra pyrenaica) ***Gemssi (Rupicapra rupicapra) == Lähteet == == Kirjallisuutta == * *
Milan Neralić

Milan Neralić (26. helmikuuta 1875 Slunj, Kroatia – 17. helmikuuta 1918 Wiener Neustadt) oli itävaltalainen miekkailija. Hän kilpaili vuoden 1900 kesäolympialaisissa Pariisissa ja sai siellä pronssia miekkailumestarien säiläkilpailussa.Milan Neralić Biography and Olympic Results | Olympics at Sports-Reference.com == Lähteet == Luokka:Itävaltalaiset miekkailijat Luokka:Itävaltalaiset olympiamitalistit Luokka:Vuonna 1875 syntyneet Luokka:Vuonna 1918 kuolleet
Walter McCreery

Walter Adolph McCreery (13. elokuuta 1871 Zürich, Sveitsi – 8. marraskuuta 1922 Clermont-Ferrand, Ranska) oli yhdysvaltalainen poolonpelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen BLO Polo Club Rugby -joukkueeseen.Walter McCreery Biography and Olympic Results | Olympics at Sports-Reference.com == Lähteet == Luokka:Yhdysvaltalaiset poolonpelaajat Luokka:Yhdysvaltalaiset olympiamitalistit Luokka:Vuonna 1871 syntyneet Luokka:Vuonna 1922 kuolleet
Hermanus Brockmann

Hermanus Gerardus Brockmann (14. kesäkuuta 1871 Amsterdam – 18. tammikuuta 1936 Haag) oli alankomaalainen soutaja. Hän edusti opiskelijoiden Nereus-soutuseuraa vielä sen jälkeen, kun hän oli saanut lääketieteellisen oppiarvon vuonna 1897. Hän saavutti perämiehenä vuoden 1900 kesäolympialaisissa Pariisissa kultaa perämiehellisessä kaksikossa, hopeaa perämiehellisessä nelikossa ja pronssia kahdeksikossa. Kaksikossa häntä ei kuitenkaan enää käytetty finaalissa, sillä häntä pidettiin liian painavana suhteessa kilpailijoihin.Hermanus Brockmann Biography and Olympic Results | Olympics at Sports-Reference.com == Lähteet == Luokka:Alankomaalaiset soutajat Luokka:Alankomaalaiset olympiavoittajat Luokka:Vuonna 1871 syntyneet Luokka:Vuonna 1936 kuolleet
Tommila

Tommila on suomenkielinen sukunimi. Tunnettuja nimenkantajia ovat: * Eero Tommila (1900–1968), kemisti * Eero Tommila (s. 1984), näyttelijä * Esa Tommila (s. 1962), jääkiekkoilija * Jorma Tommila (s. 1959), näyttelijä * Juho Tommila (s. 1993), jääkiekkoilija * Kielo Tommila (s. 1950), näyttelijä * Make Tommila (s. 1958), muusikko * Mauri Tommila (s. 1951), arkkitehti * Mirja Pyykkö (o.s. Tommila, s. 1946), toimittaja * Noora Tommila (s. 1982), muusikko * Onni Tommila (s. 1999), näyttelijä * Päiviö Tommila (1931–2022), historiantutkija.
Sierren linja-autoturma

Sierren linja-autoturma tapahtui Sveitsin Sierressä 13. maaliskuuta 2012, kun koululaisia ja opettajia kuljettanut linja-auto törmäsi A9-moottoritien tunnelin seinään. Kyydissä olleista 52 ihmisestä kuoli 28, mukaan lukien molemmat kuljettajat, kaikki neljä opettajaa ja 22 oppilasta. Loput 24 oppilasta, iältään 10–12-vuotiaita, loukkaantuivat, ja osa heistä vietiin sairaalaan. Onnettomuus on yksi Sveitsin historian pahimmista tieliikenneonnettomuuksista'No words' to describe pain as crash kills 22 children The Telegraph ja pahin moottoritietunnelissa tapahtunut onnettomuus. == Onnettomuus == Matkustajat, neljä opettajaa ja 46 oppilasta Saint- Lambertuksen (Heverlee, Flanderin Brabant) ja Steksken (Lommel, Limburg) koulusta, olivat kotimatkalla vietettyään muutamia päiviä laskettelukeskuksessa Val d'Anniviersissa Sveitsin Alpeilla. Onnettomuus sattui 13. maaliskuuta 2012 vähän klo 21 jälkeen paikallista aikaa, kun linja- auto kaartoi tunnelissa yllättäen oikealle, osui reunakiveykseen ja ajautui hätäuloskäynnin levikettä päin. Levikkeen päässä on betoniseinä, johon linja- auto törmäsi noin sadan kilometrin tuntinopeudella. Ajoneuvon etuosa tuhoutui täysin ja uhreja jouduttiin irrottamaan linja-autosta. Valvontakamerakuvien perusteella onnettomuudessa ei ollut osallisena toista ajoneuvoa. Tiellä vallitsivat normaalit ajo-olosuhteet, eikä ruuhkaa ollut. Linja-auton etuosa vahingoittui pahasti. Pelastustyöntekijöiden täytyi rikkoa sivuikkunoita ja takaikkuna saadakseen matkustajat ulos. == Matkustajat == Maa Matkustajia Kuolleiden määrä 39 21 10 6 / 1 1 1 0 1 0 Yhteensä 52 28 == Onnettomuuden syy == Onnettomuustutkinnan mukaan kuljettaja ei ollut nauttinut alkoholia eikä saanut sydäninfarktia. Tutkijoiden mukaan kuljettaja ei myöskään ylittänyt 100 km/h nopeusrajoitusta. Poliisin mukaan Top Tours -yhtiö oli hyvämaineinen, ja käytössä ollut linja-auto oli nykyaikainen ja huollettu. Pelastustyöntekijöiden mukaan lapset käyttivät onnettomuushetkellä turvavöitä. Kuljettajalla todettiin ruumiinavauksessa sepelvaltimotauti, joka olisi saattanut aiheuttaa toimintakyvyn menetyksen, mutta tätä ei saatu varmistettua. Kuljettaja söi masennuslääkettä, mutta se ei todennäköisesti vaikuttanut hänen ajokykyynsä. Toukokuussa 2013 kerrottiin, että onnettomuuden todennäköinen syy oli kuljettajan huolimattomuus tai terveydentila. == Reaktioita == Perjantaina 15. maaliskuuta vietettiin Belgiassa valtakunnallista surupäivää onnettomuuden uhrien muistoksi. Aamupäivällä kello 11 pidettiin hiljainen hetki, jonka ajaksi myös joukkoliikenne pysähtyi. Tapahtunutta muistettiin myös Alankomaissa, sillä turmassa kuoli kuusi alankomaalaista. Sveitsin ja Euroopan parlamentit pitivät minuutin hiljaisen hetken. Tunneleiden turvallisuus kyseenalaistettiin turman jälkeen. Tielaitoksen edustaja totesi, että muutosten tekeminen tunneleiden rakenteisiin on mahdollista. == Lähteet == Luokka:Linja-auto-onnettomuudet Luokka:Vuoden 2012 onnettomuudet Luokka:Onnettomuudet Sveitsissä Luokka:Sveitsin liikenne Luokka:Sierre Luokka:62.41 Maaliikenne
André Rischmann

André Félix Rischmann (26. tammikuuta 1882 Pariisi – 9. marraskuuta 1955 Pariisi) oli ranskalainen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä kultaa voittaneeseen joukkueeseen.André Rischmann Biography and Olympic Results | Olympics at Sports-Reference.com == Lähteet == Luokka:Ranskalaiset rugby union -pelaajat Luokka:Ranskalaiset olympiavoittajat Luokka:Vuonna 1882 syntyneet Luokka:Vuonna 1955 kuolleet
Hubert Lefèbvre

Hubert Jean Daniel Lefèbvre (29. marraskuuta 1878 Pariisi – kuolinaika tuntematon) oli ranskalainen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä kultaa voittaneeseen joukkueeseen.Hubert Lefèbvre Biography and Olympic Results | Olympics at Sports-Reference.com == Lähteet == Luokka:Ranskalaiset rugby union -pelaajat Luokka:Ranskalaiset olympiavoittajat Luokka:Vuonna 1878 syntyneet Luokka:Kuolinvuosi puuttuu
Kalle Sorainen

Kaarle Laurentius (Kalle) Sorainen (sukunimi vuoteen 1936 Sandelin; 14. toukokuuta 1893 Pori – 14. marraskuuta 1983 Helsinki) oli suomalainen opettaja, filosofi ja kirjallisuuden tutkija. Sorainen toimi ruotsin kielen opettajana. Hän väitteli 1927 tohtoriksi filosofi Søren Kierkegaardin personallisuusaatteesta ja julkaisi useita artikkeleita Kierkegaardista ja toisesta tanskalaisesta filosofista Harald Høffdingista. Sorainen haki 1953 Helsingin yliopiston käytännöllisen filosofian professorin virkaa, mutta Eino Kaila ja Oiva Ketonen katsoivat hänet virkaan epäpäteväksi. == Teokset == Nimellä Kalle Sandelin: * Søren Kierkegaardin persoonallisuusaatteen kehittyminen Tanskan filosofisten virtausten yhteydessä viime vuosisadan alkupuolella ; väitöskirja. Pori 1927 * Porin lyseo 1879–1929 ; toimittanut Kalle Sandelin. Satakunnan kirjateollisuus, Pori 1929 * Skandinavian kirjallisuuden kultainen kirja ; toimittaneet Anna-Maria Tallgren, Martti Haavio, Kalle Sandelin, teoksessa Maailman kirjallisuuden kultainen kirja ; toimittajat Rafael Koskimies, Martti Haavio. WSOY 1930 * Harald Höffdingin historianfilosofisten aatteiden varhaisempi kehityskausi (1866–1890). Ajatus : Filosofisen yhdistyksen vuosikirja 6. WSOY 1933 * Aleksis Kiven persoonallisuudenaate. Kirjallisuudentutkijain seuran vuosikirja 3. Suomalaisen Kirjallisuuden Seura, Helsinki 1934 Nimellä Kalle Sorainen: * Juhani Siljo oman minuutensa rakentajana : tulkintayritys. Otava 1936 * Psykologisia laskelmia pääsytutkinnon merkityksestä, teoksessa Suomalaisen lyseon vuosikertomus 1937–1938. Helsinki 1938 * Siljon persoonallisuus hänen varhaislyriikkansa kuvakielen valossa ; eripainos Virittäjästä. Helsinki 1938 * Typologisia piirteitä Höffdingin persoonallisuudenpsykologiassa ; eripainos Filosofisen yhdistyksen vuosikirjasta Ajatus IX. Helsinki 1938 * Asennoitumissuuntia Siljon "Maan puoleen" -runoissa. Helsinki 1940 * Kultur- och bildningsidealet som filosofiskt problem och pedagogisk uppgift hos Harald Höffding. Commentationes humanarum litterarum, tomus 12, 1. Societas scientiarum Fennica, Helsingfors 1941 * Kierkegaard och Finland. Søren Kierkegaard Selskabet, København 1957 == Lähteet == * * Janne Kylliäinen: Kierkegaard : Reseptio maailmalla ja Suomessa, Filosofia.fi Luokka:Suomalaiset kirjallisuustieteilijät Luokka:Suomalaiset filosofit Luokka:Vuonna 1893 syntyneet Luokka:Vuonna 1983 kuolleet
Ruben Örtegren

Ruben Julius Israel Örtegren (19. lokakuuta 1881 Solna – 27. helmikuuta 1965 Tukholma) oli ruotsalainen ampuja, joka kilpaili vuoden 1912 kesäolympialaisissa Tukholmassa. Hän oli siellä mukana saamassa hopeaa 50 metrin vapaapienoiskiväärin makuun joukkuekilpailussa.Ruben Örtegren Biography and Olympic Results | Olympics at Sports-Reference.com == Lähteet == Luokka:Ruotsalaiset ampujat Luokka:Ruotsalaiset olympiamitalistit Luokka:Vuonna 1881 syntyneet Luokka:Vuonna 1965 kuolleet
Tasha Danvers

Tasha Danvers (elokuusta 2005 tammikuuhun 2008 Danvers-Smith; s. 19. syyskuuta 1977 Lontoo) on brittiläinen 400 metrin aitajuoksija. Danvers sijoittui Sydneyn nuorten MM-kisoissa 1996 100 metrin aitajuoksussa kuudenneksi ajalla 14,00. Vuonna 1999 hän osallistui Sevillan MM-kisoihin, joissa karsiutui 400 metrin aitojen alkuerissä ajalla 56,22. Seuraavana vuonna hän selviytyi Sydneyn olympialaisissa 400 metrin aitojen loppukilpailuun, jossa jäi kahdeksanneksi ajalla 55,00. Danvers karsiutui Edmontonin MM-kisoissa 2001 alkuerissä. Seuraavana vuonna hän juoksi Münchenin EM-kisoissa seitsemänneksi. Vuonna 2003 hän oli Euroopan-cupissa 100 metrin aidoissa seitsemäs ajalla 13,25 ja 400 metrin aidoissa toinen ajalla 55,01. Saman vuoden Pariisin MM- kisoissa hän karsiutui 400 metrin aitojen välierissä. Kauden lopussa hän sijoittui IAAF:n yleisurheilufinaalissa kuudenneksi. Danvers voitti hopeamitalin Melbournen Kansainyhteisön kisoissa 2006. Hän voitti saman vuoden Euroopan-cupin ja juoksi Göteborgin EM-kisoissa seitsemänneksi. IAAF:n yleisurheilufinaalissa hän sijoittui kuudenneksi. Seuraavana vuonna Danvers oli Osakan MM-kisoissa kahdeksas ajalla 54,94 ja IAAF:n yleisurheilufinaalissa seitsemäs. Danvers voitti Pekingin olympialaisissa 2008 400 metrin aidoissa olympiapronssia ajalla 53,84. Hän juoksi saman vuoden IAAF:n yleisurheilufinaalissa kahdeksanneksi. Danvers opiskeli Etelä-Kalifornian yliopistossa. Hän toimii myös puhujana ja motivaatiovalmentajana.Danvers Yhdistyneen kuningaskunnan yleisurheiluliiton sivuilla ==Henkilökohtaiset ennätykset== Lähde: IAAF * 400 metrin juoksu: 52,89 (2008) * 800 metrin juoksu: 2.06,46 (2008) * 100 metrin aitajuoksu: 12,96 (2003) * 400 metrin aitajuoksu: 53,84 (2008) ==Lähteet== Luokka:Brittiläiset 400 metrin aitajuoksijat Luokka:Brittiläiset olympiamitalistit Luokka:Vuonna 1977 syntyneet Luokka:Elävät henkilöt
Jääkiekon SM-sarjakausi 1963–1964

Jääkiekon SM-sarjakausi 1963–1964 oli jääkiekon SM-sarjan 34. kausi. Kaikki mitalisijat menivät tamperelaisseuroille. Kolme ensimmäistä Tappara, TK-V ja Ilves saavuttivat kaikki 28 pistettä. Maalieron perusteella kaksi parasta, Tappara ja KooVee pelasivat uusintaottelun mestaruudesta. Tappara voitti uusinnan 5–3 ja voitti mestaruuden, TK-V sijoittui hopealle ja Ilves pronssille. Töölön Vesa ja WU putosivat Suomen sarjaan, josta kaudeksi 1964–1965 SM-sarjaan nousivat HIFK ja RU-38. == Sarjataulukko == Uusinta mestaruudesta Tampere 6. maaliskuuta 1964 Joukkue 1 Tulos Joukkue 2 Tappara 5–3 TK-V Tappara voitti mestaruuden, TK-V sai hopeaa. Töölön Vesa ja Warkauden Urheilijat putosivat suomensarjaan. Tilalle nousivat Helsingin IFK ja Rosenlewin Urheilijat-38. == Pistepörssi == # Pelaaja Joukkue Maalit Syötöt Pisteet 1\. Seppo Nikkilä TK-V 12 18 30 2\. Jorma Peltonen Ilves 14 14 28 3\. Matti Keinonen Lukko 20 7 27 4\. Timo Ahlqvist Tappara 21 4 25 5\. Kalevi Pulli TK-V 16 8 24 6\. Heino Pulli TK-V 15 9 24 Juhani Wahlsten TPS 15 9 24 8\. Jorma Rikala HJK 17 6 23 9\. Lasse Oksanen Ilves 13 10 23 10\. Pentti Jokinen Lukko 18 4 22 == Yleisömäärät == Seura Ottelut Yleisömäärä Yleisökeskiarvo Saipa 9 38 729 4303 TPS 9 37 360 4151 Lukko 9 35 331 3925 TK-V 9 25 353 2817 Tappara 9 24 598 2733 Ilves 9 22 024 2447 Karhut 9 19 210 2134 HJK 9 15 186 1687 Vesa 9 12 020 1335 WU 9 8349 927 Yhteensä 90 238 215 2646 == Palkitut == *Heino Pulli (TK-V) voitti herrasmiespalkinnon Suomen tähdistökentällinen hyökkääjät Heino Pulli (TK-V) • Raimo Kilpiö (RU-38) • Seppo Nikkilä (TK-V) • puolustajat Jarmo Wasama (Ilves) • Ilkka Mesikämmen (TPS) • maalivahti Juhani Lahtinen (Ilves) ==Lähteet== Luokka:Jääkiekon SM-sarja Luokka:Vuoden 1963 jääkiekko Luokka:Vuoden 1964 jääkiekko
Åke Lundeberg

Åke Lundeberg (14. joulukuuta 1888 Gävle – 29. toukokuuta 1939 Gävle) oli ruotsalainen ampuja. Hän kilpaili vuoden 1912 kesäolympialaisissa Tukholmassa ja voitti siellä kultaa yksilönä 100 metrin hirven parilaukauksissa pistein 79 ja joukkuekilpailussa 100 metrin hirven kertalaukauksissa. Lisäksi hän sai yksilönä hopeaa 100 metrin hirven kertalaukauksissa tuloksella 41.Åke Lundeberg Biography and Olympic Results | Olympics at Sports-Reference.com == Lähteet == Luokka:Ruotsalaiset ampujat Luokka:Ruotsalaiset olympiavoittajat Luokka:Vuonna 1888 syntyneet Luokka:Vuonna 1939 kuolleet
Charles Collignon

Charles Edgar Collignon (7. syyskuuta 1877 Pariisi – ?) oli ranskalainen miekkailija. Hän kilpaili vuoden 1908 kesäolympialaisissa Lontoossa ja voitti siellä kultaa kalvan joukkuekilpailussa.Charles Collignon Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1877 syntyneet Luokka:Kuolinvuosi puuttuu
Jääkiekon SM-sarjakausi 1964–1965

Jääkiekon SM-sarjakausi 1964–1965 oli jääkiekon SM-sarjan 36. kausi. Porin Karhut voitti uusintaottelussa mestaruudesta Tampereen Ilveksen 5–1. Mestaruus oli porilaisten ensimmäinen. Lukko sijoittui pronssille. Tappara tippui Suomen sarjaan, josta kaudeksi 1965–1966 laajenevaan SM-sarjaan nousivat Kärpät ja TuTo ja Reipas. == Sarjataulukko == Uusinta mestaruudesta Tampere 13. helmikuuta 1965 Joukkue 1 Tulos Joukkue 2 Ilves 1-5 Karhut Karhut voitti mestaruuden, Ilves sai hopeaa. Tappara putosi Suomensarjaan. Tilalle nousivat Turun Toverit, Oulun Kärpät ja Lahden Reipas. == Pistepörssi == # Pelaaja Joukkue Maalit Syötöt Pisteet 1\. Gerald Sullivan HIFK 20 5 25 2\. Esko Kaonpää HIFK 14 8 22 3\. Antti Ravi SaiPa 16 5 21 4\. Erkki Harju Karhut 16 5 21 5\. Matti Keinonen Lukko 14 7 21 6\. Keijo Koistinen Karhut 13 7 20 Lasse Oksanen Ilves 13 7 20 8\. Seppo Nikkilä Koovee 6 13 19 9\. Jaakko Honkanen Karhut 8 10 18 10\. Reijo Hakanen Ilves 14 3 17 == Yleisömäärät == Seura Ottelut Yleisömäärä Yleisökeskiarvo TPS 9 47 614 5290 Karhut 9 43 284 4809 Lukko 9 41 250 4583 Saipa 9 39 175 4352 Ilves 9 38 108 4234 TK-V 9 34 913 3879 Tappara 9 21 238 2359 HIFK 9 18 164 2018 RU-38 9 16 806 1867 HJK 9 13 993 1554 Yhteensä 90 314 545 3494 == Palkitut == *Antti Ravi (SaiPa) voitti herrasmiespalkinon Sarjan tähdistökentällinen hyökkääjät Lasse Oksanen (Ilves) • Raimo Kilpiö (RU-38) • Matti Keinonen (Lukko) • puolustajat Jarmo Wasama (Ilves) • Lalli Partinen (SaiPa) • maalivahti Juhani Lahtinen (Ilves) ==Lähteet== ==Aiheesta muualla== * Luokka:Jääkiekon SM-sarja Luokka:Vuoden 1964 jääkiekko Luokka:Vuoden 1965 jääkiekko
Eugène Olivier

Eugène Victor Olivier (17. syyskuuta 1881 Pariisi – 5. toukokuuta 1964 Pariisi) oli ranskalainen miekkailija. Hän kilpaili vuoden 1908 kesäolympialaisissa Lontoossa ja voitti siellä kultaa kalvan joukkuekilpailussa. Lisäksi hän sai siinä pronssia yksilönä.Eugène Olivier Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1881 syntyneet Luokka:Vuonna 1964 kuolleet
Kiinan tasavallan alueellinen hallinto

Kiinan tasavallan alueellinen hallinto on Kiinan tasavallan eli Taiwanin aluehallinto, joka käytännössä viiteen tasoon keskushallinnon alapuolella. ==Maakuntataso== Maakuntatasolla Kiinan tasavallalla on de facto kaksi maakuntaa (省): Taiwan ja Fujian. Kiinan tasavalta kuitenkin katsoo, että historiallinen Kiinan alueellinen hallinto koskee sitä, ja pitää Kiinan kansantasavallan hallitsemia alueita ominaan. Vuonna 2005 alettiin painaa Kiinan tasavallan karttoja joissa Manner-Kiina oli jätetty pois. ===Erikoisasemassa olevat kunnat=== Kiinan tasavallassa on kuusi erikoisasemassa olevaa kuntaa (直轄市), jotka ovat suoraan keskushallinnon alaisuudessa. Kunnat ovat: *Kaohsiung *Taichung *Tainan *Taipei *Uusi-Taipei *Taoyuan ==Piirikuntataso== Kiinan tasavallassa on 13 piirikuntaa (縣) ja kolme piirikuntatason kaupunkia (市). ;Piirikunnat *Chiayi *Changhua *Hsinchu *Hualien *Kinmen *Lienchiang *Miaoli *Nantou *Penghu *Pingtung *Taitung *Yilan *Yunlin ;Kaupungit *Chiayi *Hsinchu *Keelung ==Aluetaso== Aluetasolla piirikuntien alaisuudessa yhteensä 368 aluetta, jotka jakautuvat: *13 kaupunkiin (縣轄市) *170 kaupunkialueeseen (區) joita on vai erikoiskunnissa ja piirikuntatason kaupungeissa *39 kaupunkikuntaan (鎮) *146 maalaiskuntaan (鄉) ==Kunta- ja kylätasot== Aluetason alapuolella kaikki yksiköt jakautuvat kyliin, joita kutsutaan maalaiskunnissa nimellä cūn (村) ja muissa nimellä lǐ (里). Kyliä on yhteensä 7 835\. Kylät voidaan jakaa vielä naapurustoihin (鄰), joita Kiinan tasavallassa on arviolta 147 877\. Luokka:Taiwanin maantiede
Mitsuo Ikeda

Mitsuo Ikeda (; s. 14. maaliskuuta 1935 Mashike - 12\. syyskuuta 2002 Tokio) oli japanilainen vapaapainija ja olympiavoittaja. Ikeda osallistui Melbournen olympialaisiin 1956, joissa hän sai kultaa alle 73-kiloisten sarjasta voitettuaan kaikki neljä otteluaan. == Lähteet == * Ikedan profiili sports- reference.com -sivustolla Luokka:Japanilaiset vapaapainijat Luokka:Japanilaiset olympiavoittajat Luokka:Vuonna 1935 syntyneet Luokka:Vuonna 2002 kuolleet
Herman Georges Berger

Herman Georges tai Henri-GeorgesdatabaseOlympics.com: Fencing results for the 1908 Summer Olympics Berger (1. elokuuta 1875 Bassens – 13. tammikuuta 1924 Nizza) oli ranskalainen miekkailija. Hän kilpaili kesäolympialaisissa 1900 Pariisissa ja kesäolympialaisissa 1908 Lontoossa; jälkimmäisellä kerralla hän kuului kalvassa kultaa voittaneeseen joukkueeseen.Herman Georges Berger Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1875 syntyneet Luokka:Vuonna 1924 kuolleet
Raymond Thorne

Raymond Comstock ("Ray") Thorne (29. huhtikuuta 1887 Chicago, Illinois – 10. tammikuuta 1921 Los Angeles, Kalifornia) oli yhdysvaltalainen uimari. Hän kilpaili vuoden 1904 kesäolympialaisissa Saint Louisissa, jossa hän sai hopeaa 4 × 50 jaardin vapaauintiviestissä ja sijoittui kuudenneksi 50 jaardin vapaauinnissa.Ray Thorne Biography and Olympic Results | Olympics at Sports-Reference.com Thorne työskenteli myöhemmin ilmailussa ja palveli ensimmäisessä maailmansodassa. Hän kuoli 33-vuotiaana autoturmassa. == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1887 syntyneet Luokka:Vuonna 1921 kuolleet
David Gaul

David Gaul (7. heinäkuuta 1886 Pennsylvania – elokuu 1962 Pennsylvania) oli yhdysvaltalainen uimari. Hän kilpaili vuoden 1904 kesäolympialaisissa Saint Louisissa ja sijoittui siellä neljänneksi sekä 50 että 100 jaardin vapaauinnissa.David Gaul Biography and Olympic Results | Olympics at Sports-Reference.com == Lähteet == Luokka:Yhdysvaltalaiset uimarit Luokka:Vuonna 1886 syntyneet Luokka:Vuonna 1962 kuolleet
Valeri Martjišev

Valeri Alekseevitš Martjišev (; s. 14. maaliskuuta 1964 Novopodrezkovo) on venäläinen kenttäratsastaja. Hän edustaa seuratasolla Tjumenin alueen Sdyushoria. Martjišev osallistui Pekingin olympialaisiin 2008, joissa hän sijoittui henkilökohtaisessa kilpailussa 48:nneksi. == Lähteet == * Martjiševin profiili sports-reference.com -sivustolla Luokka:Venäläiset kenttäratsastajat Luokka:Vuonna 1964 syntyneet Luokka:Elävät henkilöt
Erik de Laval

Erik Patrick Honoré de Laval (28. huhtikuuta 1888 Tukholma – 9. marraskuuta 1973 Lidingö) oli ruotsalainen nykyaikainen viisiottelija. Hän kilpaili kesäolympialaisissa 1912 Tukholmassa ja kesäolympialaisissa 1920 Antwerpenissä saaden jälkimmäisellä kerralla hopeaa. Myös hänen veljensä Georg ja Patrik de Laval olivat olympiaurheilijoita.Erik de Laval Biography and Olympic Results | Olympics at Sports-Reference.com == Lähteet == Luokka:Ruotsalaiset nykyaikaiset viisiottelijat Luokka:Ruotsalaiset olympiamitalistit Luokka:Vuonna 1888 syntyneet Luokka:Vuonna 1973 kuolleet
Bianca Van Varenberg

Bianca Bree Van VarenbergIt’s a family affair for Jean Claude Van Damme The Sun 7.1.2013 Viitattu 12.1.2013 (tunnetaan myös nimellä Bianca Bree, s. 17. lokakuuta 1990) on yhdysvaltalainen näyttelijä. Hänen isänsä on näyttelijä Jean-Claude Van Damme. ==Näyttelijäura== Van Varenberg aloitti näyttelemisen vuonna 2008 The Shepherd: Border Patrol -elokuvan myötä, jossa hänellä oli pieni rooli. Myös myöhemmissä elokuvissa Van Varenbergilla oli pieniä sivurooleja, kuten Assassination Games. Elokuussa 2011 Van Varenberg julkistettiin esiintyvän ensimmäistä kertaa pääosassa elokuvassa U.F.O., jonka ensi-ilta oli määrä olla vuoden 2012 aikana.Van Damme Will Split Kick a UFO in his Next Movie 15.8.2011 Viitattu 14.3.2012 Sittemmin sen ensi-iltaa myöhäistettiin vuodella. ==Filmografia== * The Shepherd: Border Patrol (2008) * Toimintasankari van Damme (2011) * Assassination Games (2011) * 6 Luotia (2012) * U.F.O. (2012) * Welcome to the Jungle (2013) * Paranormal Activity Security Squad (2016) * Enter the Fist and the Golden Fleecing (2016) ==Yksityiselämä== Van Varenbergin isä on belgialainen näyttelijä Jean-Claude Van Damme ja äitinsä yhdysvaltalainen entinen kehonrakentaja Gladys Portugues. Van Varenbergilla on vanhempi veli Kristopher Van Varenberg ja velipuoli Nicholas Van Varenberg. ==Lähteet== Luokka:Yhdysvaltalaiset elokuvanäyttelijät Luokka:Amerikanbelgialaiset Luokka:Vuonna 1990 syntyneet Luokka:Elävät henkilöt
Cornelis van Dalen

Cornelis Marinus van Dalen (14. maaliskuuta 1885 Monster - 22\. toukokuuta 1953 Vlaardingen) oli alankomaalainen ampuja. Van Dalen osallistui Antwerpenin olympialaisissa 1920 kuuteen eri lajiin, joista viisi oli joukkuekilpailuja. Hän sai kaikista kilpailijoista huonoimmat pisteet 300 metrin vapaakiväärin moniasentokilpailussa ja sijoittui joukkuekilpailuista parhaiten saman lajin joukkuekisassa, jossa Alankomaiden joukkue oli kahdeksas. == Lähteet == Luokka:Alankomaalaiset ampujat Luokka:Vuonna 1885 syntyneet Luokka:Vuonna 1953 kuolleet
Josef Smolka

Josef Smolka (22. maaliskuuta 1939 Troubky – 1. kesäkuuta 2020) oli Tšekkoslovakiaa edustanut lentopalloilija, olympiamitalisti ja maailmanmestari. Smolka kuului Tšekkoslovakian maajoukkueeseen Méxicon kesäolympialaisissa 1968 voittaen pronssia. Hän voitti maajoukkueessa myös maailmanmestaruuden vuonna 1966 ja EM-hopeaa vuonna 1967. Tšekkoslovakian mestaruuden Smolka voitti kolmesti. Hän kuoli 81-vuotiaana 1. kesäkuuta 2020.Olympedia.orghttps://www.sport.cz/ostatni/micove- sporty/clanek/1432952-zemrel-volejbalovy-mistr-sveta-smolka-bylo- mu-81-let.html == Lähteet == * === Viitteet === == Aiheesta muualla == * Luokka:Tšekkoslovakialaiset lentopalloilijat Luokka:Tšekkoslovakialaiset olympiamitalistit Luokka:Vuonna 1939 syntyneet Luokka:Vuonna 2020 kuolleet
Jarrod Saltalamacchia

Jarrod Scott Saltalamacchia (s. 2. toukokuuta 1985 West Palm Beach, Florida) on yhdysvaltalainen baseballpelaaja, joka pelaa tällä hetkellä MLB-liigan Boston Red Soxissa. Hänen pelipaikkansa on sieppari. Saltalamacchia on urallaan pelannut myös Atlanta Bravesissa ja Texas Rangersissa. ==MLB-ura== Atlanta Braves varasi Saltalamacchian suoraan Royal Plam Beach High Schoolista vuoden 2003 MLB:n varaustilaisuudessa ensimmäisellä kierroksella, 36. pelaajana. Hän teki MLB-debyyttinsä 22-vuotissyntymäpäivänään toukokuussa 2007. Saltalamacchian ura Atlantassa ei kuitenkaan kestänyt kauaa, kun hänet vaihdettiin 31. heinäkuuta 2007 Texas Rangersiin kaupassa, jossa yhteensä seitsemän pelaajaa vaihtoi seuraa. Loukkaantumisten sävyttämien kolmen kauden jälkeen Saltalamacchia kaupattiin Boston Red Soxiin päivälleen kolme vuotta edellisen siirron jälkeen. Saltalamacchia solmi Red Soxin kanssa yhden vuoden 2,5 miljoonan dollarin arvoisen jatkosopimuksen tammikuussa 2012. ==Muuta== Saltalamacchian sukunimi on MLB-historian pisin, 14 kirjainta. Häntä ennen ennätystä piti William van Landingham 13 kirjaimella. Nimi on italiaa, ja tarkoittaa "hypätä yli (salta) pensaston (la macchia)". ==Lähteet== ==Aiheesta muualla== Luokka:Yhdysvaltalaiset baseballpelaajat Luokka:Vuonna 1985 syntyneet Luokka:Elävät henkilöt
Lubomír Zajíček

Lubomír Zajíček (15. helmikuuta 1946 – 14. toukokuuta 2013) oli Tšekkoslovakiaa edustanut lentopalloilija. Hän kilpaili vuoden 1968 kesäolympialaisissa Méxicossa ja sai siellä joukkueineen pronssia. Hän osallistui myös vuoden 1972 kesäolympialaisiin Münchenissä, ja hänen joukkueensa sijoittui siellä kuudenneksi.Lubomír Zajíček Biography and Olympic Results | Olympics at Sports-Reference.com == Lähteet == Luokka:Tšekkoslovakialaiset lentopalloilijat Luokka:Tšekkoslovakialaiset olympiamitalistit Luokka:Vuonna 1946 syntyneet Luokka:Vuonna 2013 kuolleet